CHAYO ดีดกลับ 5% “สุขสันต์” ยัน “นลท.PP” เซ็นสัญญาใจไม่ขายหุ้น แย้มผลงานโตต่อ!
CHAYO ดีดกลับ 5% ตอบรับ "สุขสันต์ ยศะสินธุ์" ยัน "นลท.PP" เซ็นสัญญาใจไม่ขายหุ้นนาน 6 เดือน พร้อมเดินหน้าซื้อหนี้เพิ่มมั่นใจผลงานโตต่อ!
CHAYO ดีดกลับ 5% ตอบรับ "สุขสันต์ ยศะสินธุ์" ยัน "นลท.PP" เซ็นสัญญาใจไม่ขายหุ้นนาน 6 เดือน พร้อมเดินหน้าซื้อหนี้เพิ่มมั่นใจธุรกิจโตต่อ!
2 พ.ค. 2562

สืบเนื่องจากเมื่อวันที่ 30 เม.ย.2562 เกิดกระแสข่าวลือว่านักลงทุนเฉพาะเจาะจงที่ได้รับการจัดสรรหุ้นเพิ่มทุนของบริษัท ชโย กรุ๊ป จำกัด (มหาชน) หรือ CHAYO ตามมติคณะกรรมการในวันที่ 18 มี.ค. 2562 ได้เทขายหุ้นออกมา ส่งผลให้ราคาหุ้น CHAYO ปรับตัวลดลงอย่างหนัก โดยปิดตลาดที่ระดับ 4.08 บาท ลดลง 0.78 บาท หรือ 16.05%
ล่าสุด นายสุขสันต์ ยศะสินธุ์ ประธานเจ้าหน้าที่บริหาร CHAYO เปิดเผยผ่านรายการ “ข่าวหุ้นเจาะตลาด” ออกอากาศผ่านช่องทางข่าวหุ้นทีวีออนไลน์ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. เกี่ยวกับกรณีดังกล่าวว่า นักลงทุนเฉพาะเจาะจงจำนวน 28 รายนั้นไม่ได้ทำการขายหุ้นออกมาอย่างแน่นอน เนื่องจากได้มีการตกลงกันแบบสมัครใจว่าจะไม่ดำเนินการขายหุ้นที่ได้รับออกมาเป็นเวลา 6 เดือน และใบหุ้นทุกใบของนักลงทุนที่บริษัทได้รับฝากไว้ยังคงอยู่กับบริษัทตามเดิม
ส่วนภาพรวมธุรกิจในปีนี้ยังมีแนวโน้มเติบโตขึ้น โดยบริษัทยังคงเดินหน้าร่วมเสนอราคารับซื้อหนี้ด้อยคุณภาพเข้ามาอย่างต่อเนื่อง ซึ่งปัจจุบันบริษัทมีซื้อหนี้ที่ไม่มีหลักประกันราว 3.6 หมื่นพันล้านบาท และหนี้มีหลักประกันราว 3 พันล้านบาทจะช่วยสนับสนุนให้การเติบโตของรายได้
ด้าน ราคาหุ้น CHAYO ล่าสุด ณ เวลา 11.21 น. อยู่ที่ 4.28 บาท บวก 0.20 บาท หรือ 4.90% สูงสุดที่ 4.32 บาท ต่ำสุดที่ 4.16 บาท ด้วยมูลค่าซื้อขาย 52.52 ล้านบาท
